|  |
| --- |
| ZMLuva o poskytnutí služieb  v súvislosti s realizáciou projektu  modernizácia a rozvoj verejného prístavu bratislava  Č. [•] |

TÁTO ZMLuva o poskytnutí služieb v súvislosti s realizáciou projektu modernizácia a rozvoj verejného prístavu bratislava (ďalej len Zmluva) je uzatvorená medzi:

1. **Verejné prístavy, a. s.,** so sídlom Prístavná 10, 821 09 Bratislava, IČO: 36 856 541, DIČ: 2022534008, IČ DPH: SK2022534008, spoločnosť zapísaná v Obchodnom registri Okresného súdu Bratislava I, oddiel Sa, vložka č. 4395/B, spoločnosť zastúpená Ing. Zoltánom Ácsom, predsedom predstavenstva a Ing. Katarínou Šubertovou, členom predstavenstva, bankové spojenie: VÚB, a.s., IBAN: SK61 0200 0000 0024 1616 8551, SWIFT kód/BIC: SUBASKBX (**Obstarávateľ**);
2. **[•],** so sídlom [•], IČO: [•], DIČ: [•], IČ DPH: [•], spoločnosť zapísaná v [•], spoločnosť zastúpená [•], bankové spojenie: [•], IBAN: [•], SWIFT kód/BIC: [•] (**Dodávateľ**);

NAKOĽKO:

1. Obstarávateľ realizuje projekt **Modernizácia a rozvoj verejného prístavu Bratislava** (ďalej len **Projekt**).
2. Projekt je spolufinancovaný v rámci finančných zdrojov kľúčového finančného nástroja Európskej únie na podporu rastu, zamestnanosti a konkurencieschopnosti prostredníctvom cielených investícií do infraštruktúry na európskej úrovni, známeho ako Nástroj na prepájanie Európy (ďalej len **CEF**).
3. Úspešná realizácia Projektu Obstarávateľa vyžaduje spracovanie štúdie realizovateľnosti, ktorá posúdi možnosti modernizácie a rozvoja verejného prístavu Bratislava s navrhnutím takého funkčného využitia, ktoré zodpovedá potrebám a cieľom definovaným v Stratégii rozvoja verejného prístavu Bratislava – Fáza II (2020) (ďalej len **Masterplan II**).
4. Obstarávateľ vyhlásil verejné obstarávanie, predmetom ktorého je zadanie zákazky na poskytnutie služieb spočívajúcich v spracovaní štúdie realizovateľnosti a tiež zabezpečení postupu posudzovania vplyvov na životné prostredie. Dodávateľ sa zúčastnil verejného obstarávania a jeho ponuka bola vyhodnotená ako víťazná.

DOHODLO SA nasledovne:

1. Výklad pojmov

Definície

V tejto Zmluve:

**Autorský zákon** znamená zákon č. 185/2015 Z. z. Autorský zákon v platnom znení.

**Deň začatia poskytovania služieb** znamená prvý pracovný deň, ktorý nasleduje po prijatí oznámenia Obstarávateľa o tom, že:

* + 1. postup posudzovania vplyvov dokumentu Masterplan II na životné prostredie (SEA) bol riadne ukončený, a zároveň
    2. Obstarávateľ dosiahol dohodu so všetkými operátormi vo verejnom prístave Bratislava o tom, že Dodávateľovi umožnia vstup do všetkých nimi ovládaných častí prístavu v rozsahu potrebnom pre realizáciu Projektu.

**Kľúčový expert** znamená fyzickú osobu označenú Dodávateľom, prostredníctvom ktorej Dodávateľ preukazoval splnenie podmienok účasti ako uchádzač vo verejnom obstarávaní, a ktorá je uvedená v Zozname kľúčových expertov.

**Kľúčový zúčastnený subjekt** znamená:

* + 1. Ministerstvo dopravy a výstavby SR,
    2. Európska výkonná agentúra pre klímu, infraštruktúru a životné prostredie (ďalej len **CINEA**),
    3. JASPERS (partnerstvo medzi Európskou komisiou (Generálne riaditeľstvo pre regionálnu politiku), Európskou investičnou bankou ([EIB](http://www.eib.org/site/index.asp?designation=jaspers)), Európskou bankou pre obnovu a rozvoj ([EBRD](http://www.ebrd.com/)) a Kreditanstalt für Wiederaufbau ([KfW](http://www.kfw.de/))),
    4. každý ďalší subjekt uvedený v Špecifikácii predmetu zákazky, a tiež
    5. každý ďalší subjekt priamo alebo nepriamo zainteresovaný na Projekte.

**Míľniky projektu** znamená dátumy, ktoré sú uvedené v Špecifikácii predmetu zákazky.

**Písomný výstup zákazky** znamená Štúdiu realizovateľnosti a každý ďalší písomný výstup Dodávateľa týkajúci sa služieb poskytovaných Obstarávateľovi podľa tejto Zmluvy, ktorý je detailne opísaný v Špecifikácii predmetu zákazky.

**Projektový manažér** znamená osobu uvedenú v Prílohe 2 tejto Zmluvy.

**Subdodávateľ** znamená subdodávateľa časti zákazky, ktorého identifikačné údaje v rozsahu: (i) meno a priezvisko alebo obchodné meno alebo názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, sú uvedené v Zozname subdodávateľov.

**Špecifikácia predmetu zákazky** znamená dokument, ktorý tvorí Prílohu 1 tejto Zmluvy.

**Zákon o posudzovaní vplyvov** znamená zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v platnom znení.

**Zákon o verejnom obstarávaní** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v platnom znení.

**Zoznam kľúčových expertov** znamená zoznam Kľúčových expertov uvedených v Prílohe 4 tejto Zmluvy alebo v dokumente, ktorý ho nahradí v súlade s odsekom 19.2.

**Zoznam subdodávateľov** znamená zoznam Subdodávateľov uvedených v Prílohe 3 tejto Zmluvy alebo v dokumente, ktorý ho nahradí v súlade s odsekom 18.4.

**Zástupca Obstarávateľa** znamená osobu uvedenú v Prílohe 2 tejto Zmluvy.

**Zmluvná strana** znamená Obstarávateľ a Dodávateľ.

Výkladové pravidlá

V tejto Zmluve, ak z kontextu nevyplýva iný zámer:

* + 1. názvy článkov sú uvedené len kvôli prehľadnosti a nemajú vplyv na interpretáciu tejto Zmluvy;
    2. každý odkaz na osobu (vrátane Zmluvnej strany) zahŕňa aj jej právnych nástupcov ako aj postupníkov a nadobúdateľov práv alebo záväzkov, ktorí sa stali postupníkmi alebo nadobúdateľmi práv alebo záväzkov v súlade so zmluvou, do práv a/alebo povinností z ktorej vstúpili;
    3. slová v jednotnom čísle zahŕňajú aj množné číslo a naopak;
    4. odkazy na články, odseky a prílohy sú odkazmi na články, odseky a prílohy tejto Zmluvy.

1. predmet zmluvy

Predmetom tejto Zmluvy je poskytnutie služieb, ktoré spočívajú v záväzku Dodávateľa zariadiť pre Obstarávateľa:

* + 1. posúdenie možnosti modernizácie a rozvoja verejného prístavu Bratislava a navrhnutie funkčného využitia verejného prístavu Bratislava, ktoré zodpovedá potrebám a cieľom definovaným v dokumente Masterplan II; a
    2. celý postup posudzovania vplyvov Projektu ako navrhovanej činnosti na životné prostredie podľa tretej časti Zákona o posudzovaní vplyvov uskutočnením právnych úkonov v mene Obstarávateľa voči orgánom, verejnosti a iným subjektom, ktoré hrajú akúkoľvek rolu v procese posudzovania vplyvov na životné prostredie a tiež uskutočnením všetkej ďalšej činnosti nevyhnutnej, účelnej alebo potrebnej na úspešné zavŕšenie postupu posudzovania vplyvov na životné prostredie, najmä vypracovaním alebo obstaraním potrebných dokumentov.

1. Odmena Dodávateľa
   1. Odmena za poskytnutie služieb

Za poskytnutie služieb podľa tejto Zmluvy je Obstarávateľ povinný zaplatiť Dodávateľovi odmenu vo výške [•],- eur bez DPH (slovom [•] eur). V prípade ak je Dodávateľ platiteľom DPH v zmysle všeobecne záväzných právnych predpisov, bude k odmene pripočítaná DPH v zmysle všeobecne záväzných právnych predpisov.

Nárok na odmenu vzniká podaním správy o výsledku poskytnutia služieb podľa ods. 10.2. Nárok na odmenu vznikne iba za podmienky, že činnosť Dodávateľa priniesla očakávaný výsledok, služby boli poskytnuté riadne v súlade s odsekom 10.3 a včas v súlade s článkom 5.

Odmena bude uhradená jednorazovo (s prihliadnutím na preddavok podľa odseku 3.2) na základe faktúry vystavenej Dodávateľom. Faktúra je splatná do tridsiatich (30) dní odo dňa jej doručenia Obstarávateľovi. Obstarávateľ požaduje doručenie faktúry v listinnej podobe prostredníctvom pošty alebo elektronicky prostredníctvom elektronickej pošty na adresu faktury@vpas.sk. V prípade, ak faktúra nebude obsahovať všetky náležitosti daňového dokladu v zmysle všeobecne záväzných právnych predpisov Slovenskej republiky a náležitosti uvedené v tejto Zmluve, je Obstarávateľ oprávnený takúto faktúru, a to aj opakovane, vrátiť Dodávateľovi na jej opravu resp. prepracovanie. Doručením opravenej resp. novej faktúry Obstarávateľovi plynie nová lehota splatnosti faktúry.

Odmena podľa tohto článku je konečná. V odmene sú zahrnuté všetky vynaložené výdavky Dodávateľa, ktoré mu vzniknú v súvislosti s plnením jeho povinností podľa tejto Zmluvy (vrátane subdodávok).

* 1. Preddavok na odmenu za poskytnutie služieb

Obstarávateľ je povinný poskytnúť Dodávateľovi preddavok na odmenu za poskytnutie služieb vo výške 10 % z odmeny za poskytnutie služieb podľa odseku 3.1(a).

Nárok na poskytnutie preddavku na odmenu za poskytnutie služieb vzniká podaním správy Dodávateľom Obstarávateľovi podľa odseku 10.1 o tom, že bola odovzdaná finálna verzia Technickej štúdie. Nárok na poskytnutie preddavku na odmenu za poskytnutie služieb vznikne iba za podmienky, že služby boli poskytnuté riadne v súlade s odsekom 10.3(a) a včas v súlade s článkom 5.

Ustanovenie o úhrade odmeny za poskytnutie služieb a faktúre podľa odseku 3.1(c) sa primerane použije aj na úhradu preddavku na odmenu za poskytnutie služieb a jeho fakturáciu.

Preddavok na odmenu za poskytnutie služieb bude odpočítaný od odmeny za poskytnutie služieb pri jej úhrade podľa odseku 3.1(c).

V prípade, že nárok na odmenu za poskytnutie služieb v súlade s odsekom 3.1(b) nevznikne ani do 31.10.2023, je Dodávateľ povinný Obstarávateľovi preddavok na odmenu za poskytnutie služieb bezodkladne vrátiť.

1. ZMENY ZÁKAZKY
   1. Za účelom úspešnej realizácie Projektu, môže Obstarávateľ písomne navrhnúť Dodávateľovi zmeny v poskytovaných službách, ktoré zmenia, pridajú, upravia alebo vynechajú niektorú činnosť uvedenú v Špecifikácii predmetu zákazky. Bezodkladne po obdržaní takého návrhu, Dodávateľ písomne informuje Obstarávateľa o dopadoch takejto zmeny na náklady a čas potrebný na úspešné poskytnutie služieb a o všetkých okolnostiach.
   2. Prijatie zmien navrhnutých Obstarávateľom nebude Dodávateľ bezdôvodne odmietať. Navrhnuté zmeny, bez ktorých vykonania bude realizácia Projektu ohrozená, je Dodávateľ povinný bezodkladne prijať.
   3. Všetky zmeny musia byť pred ich vykonaním dohodnuté medzi Projektovým manažérom Dodávateľa a Zástupcom Obstarávateľa písomne.
2. Čas plnenia
   1. Dodávateľ začne s poskytovaním služieb v Deň začatia poskytovania služieb.
   2. Dodávateľ zabezpečí, aby služby podľa tejto Zmluvy boli poskytnuté včas, a to tak, aby zabezpečili Obstarávateľovi úspešnú realizáciu Projektu ako aj čerpanie finančných prostriedkov z CEF. Dodávateľ zabezpečí najmä, aby boli dodržané Míľniky projektu, časové požiadavky stanovené v Špecifikácii predmetu zákazky, všetky zákonné lehoty, lehoty a časové požiadavky Kľúčových zúčastnených subjektov.
   3. Včasné spracovanie Štúdie realizovateľnosti a ukončenie postupu posudzovania vplyvov na životné prostredie sú podstatnými podmienkami úspešnej realizácie Projektu. Obstarávateľ môže (ale nie je povinný) schváliť predĺženie poskytovania služieb oproti Míľnikom projektu avšak iba o dobu primeranú k dĺžke trvania omeškania s poskytovaním služieb, ktoré bolo spôsobené okolnosťami mimo kontroly Dodávateľa (vrátane omeškania Obstarávateľa s poskytnutím súčinnosti Dodávateľovi). To neplatí, ak by predĺženie poskytovania služieb napriek okolnostiam mimo kontroly Dodávateľa ohrozilo úspešnosť realizácie Projektu.
3. písomné výstupy zákazky

Štúdia realizovateľnosti

Písomným výstupom služieb poskytnutých Dodávateľom bude vypracovanie Štúdie realizovateľnosti.

Štúdia realizovateľnosti musí pozostávať z Technickej štúdie, Analýzy nákladov a výnosov (CBA) a dokumentácie potrebnej k posudzovaniu vplyvov na životné prostredie (EIA, AA, WFD).

Štúdia realizovateľnosti musí spĺňať požiadavky uvedené v Špecifikácii predmetu zákazky, a musí čo do obsahu aj formy vyhovovať požiadavkám všetkých Kľúčových zúčastnených subjektov.

Ďalšie Písomné výstupy zákazky

Okrem vypracovania Štúdie realizovateľnosti je výsledkom poskytnutia služieb aj vypracovanie ďalších správ, dokumentov a analýz uvedených v Špecifikácii predmetu zákazky. Ustanovenie ods. 6.1(c) sa uplatní primerane.

Odovzdanie Písomných výstupov zákazky

Každý Písomný výstup zákazky musí byť Dodávateľom odovzdaný bezodkladne po jeho vyhotovení osobne v mieste sídla Obstarávateľa vo forme a s obsahom, ktorý predpisuje Špecifikácia predmetu zákazky.

Prevzatie každého Písomného výstupu zákazky Obstarávateľ Dodávateľovi na jeho žiadosť písomne potvrdí. Absencia námietok pri prevzatí Písomného výstupu zákazky nebude považovaná za schválenie jeho formy ani obsahu.

1. Postup posudzovania vplyvOV na Životné prostredie
   1. Súčasťou služieb je aj záväzok Dodávateľa zastupovať Obstarávateľa ako navrhovateľa, ktorý má záujem realizovať navrhovanú činnosť vyžadujúcu si povolenie pred príslušným orgánom a ostatnými orgánmi uskutočnením právnych úkonov v jeho mene až do ukončenia postupu vydaním záverečného stanoviska alebo nadobudnutia právoplatnosti rozhodnutia o ukončení posudzovania v zisťovacom konaní. Za týmto účelom udelí Obstarávateľ Dodávateľovi osobitné plnomocenstvo.
   2. Navrhovanou činnosťou podľa odseku 7.1 je nová navrhovanú činnosť alebo podľa okolnosti zmena navrhovanej činnosti.
   3. Za účelom dosiahnutia úspechu v postupe posudzovania vplyvov na životné prostredie, vypracuje Dodávateľ všetky dokumenty, ktoré sú Zákonom o posudzovaní vplyvov alebo príslušným orgánom alebo iným orgánom vyžadované, najmä (podľa toho, čo je relevantné):
      1. zámer podľa § 22 Zákona o posudzovaní vplyvov;
      2. oznámenie o zmene navrhovanej činnosti vypracované podľa prílohy č. 8a Zákona o posudzovaní vplyvov; a
      3. správu o hodnotení vplyvov navrhovanej činnosti na životné prostredie podľa § 31 Zákona o posudzovaní vplyvov.
   4. Ak to bude potrebné, Dodávateľ na vlastné náklady zabezpečí vypracovanie odborného posudku k navrhovanej činnosti podľa § 36 Zákona o posudzovaní vplyvov prostredníctvom odborne spôsobilej osoby.
   5. V súvislosti s posudzovaním vplyvov na životné prostredie je Dodávateľ povinný tiež:
      1. viesť alebo zariaďovať komunikáciu s účastníkmi postupu posudzovania vplyvov na životné prostredie;
      2. prijímať pripomienky účastníkov postupu posudzovania vplyvov na životné prostredie, vyhodnocovať ich a zapracovávať ich do príslušnej dokumentácie;
      3. aktívne sa zúčastňovať na stretnutiach súvisiacich s posudzovaním vplyvov na životné prostredie a zariaďovať verejné prerokovania súvisiace s posudzovaním vplyvov na životné prostredie;
      4. pravidelne a priebežne komunikovať s Obstarávateľom;
      5. viesť a vykonávať konzultácie s Obstarávateľom a Kľúčovými zúčastnenými subjektmi.
2. Práva a povinnosti Obstarávateľa

Obstarávateľ je povinný:

* + 1. poskytovať Dodávateľovi všetky dôležité informácie, ktoré bude Dodávateľ požadovať na to, aby mohol poskytnúť služby riadne a včas; a
    2. komunikovať s Dodávateľom prostredníctvom Dodávateľovho Projektového manažéra, ktorý bude oprávnený zastupovať Dodávateľa vo všetkých záležitostiach týkajúcich sa poskytovania služieb;
    3. vrátiť Dodávateľovi záručnú listinu o bankovej záruke podľa článku 12 najneskôr do desiatich (10) kalendárnych dní po riadnom splnení všetkých jeho povinností podľa tejto Zmluvy.

1. Práva a Povinnosti Dodávateľa
   1. Dodávateľ je povinný:
      1. poskytovať služby podľa tejto Zmluvy s odbornou starostlivosťou, riadne a včas;
      2. činnosť uskutočňovať v súlade so Špecifikáciou predmetu zákazky, podľa pokynov Obstarávateľa a ním poskytnutých informácií a v súlade s jeho záujmami, ktoré Dodávateľ pozná alebo musí poznať, pričom je povinný oznámiť Obstarávateľovi všetky okolnosti, ktoré zistil a ktoré môžu mať vplyv na zmenu pokynov Obstarávateľa;
      3. komunikovať s Obstarávateľom výlučne prostredníctvom Zástupcu Obstarávateľa, ktorý bude oprávnený zastupovať Obstarávateľa vo všetkých záležitostiach týkajúcich sa služieb podľa tejto Zmluvy;
      4. zabezpečiť, že služby budú poskytnuté napriek písomným pokynom Obstarávateľa v súlade so všetkými relevantnými právnymi predpismi, pričom je povinný oznámiť Obstarávateľovi každý nesúlad Obstarávateľom udeleného pokynu s právnymi predpismi;
      5. činnosť vykonávať prostredníctvom svojich pracovníkov (s výnimkou, ak tak výslovne ukladá právny predpis), pokiaľ poverenie vykonaním niektorých čiastkových činností subdodávateľom neodsúhlasí Obstarávateľ v súlade s článkom 18;
      6. bez zbytočného odkladu oznámiť Obstarávateľovi všetky údaje a odovzdať všetky dokumenty, ktoré získal v prospech Obstarávateľa;
      7. byť počas celej doby trvania tejto Zmluvy zapísaný v Registri partnerov verejného sektora;
      8. zabezpečiť, aby všetci Subdodávatelia boli počas celej doby trvania tejto Zmluvy zapísaní v Registri partnerov verejného sektora, ak to vyžaduje všeobecne záväzný právny predpis Slovenskej republiky;
      9. predložiť Obstarávateľovi záručnú listinu o bankovej záruke podľa článku 12 najneskôr do desiatich (10) kalendárnych dní po Dni začatia poskytovania služieb.
   2. Dodávateľ má právo na poskytnutie súčinnosti Obstarávateľa a všetkých podkladov potrebných na výkon svojej činnosti podľa tejto Zmluvy. Dodávateľ je však povinný zaobchádzať s dokumentami Obstarávateľa tak, aby nedošlo k ich strate, odcudzeniu, zničeniu ani poškodeniu. Dodávateľ si nesmie vyhotovovať kópie dokumentov poskytnutých Obstarávateľom, ani s nimi nakladať inak ako za účelom tejto Zmluvy. Všetky dokumenty poskytnuté Obstarávateľom je Dodávateľ po ukončení tejto Zmluvy povinný Obstarávateľovi vrátiť.
   3. Dodávateľ sa môže spoliehať na to, že Obstarávateľom udelené pokyny a poskytnuté informácie sú vhodné, úplné a správne.
2. Správa o výsledku a priebežné správy
   1. Dodávateľ je povinný podávať Obstarávateľovi správy o priebežných výsledkoch týkajúcich sa poskytovaných služieb, a to najmä v súvislosti s nastávajúcimi Míľnikmi projektu. Podrobné správy je povinný podávať v súvislosti s priebehom postupu posudzovania vplyvov na životné prostredie.
   2. Po ukončení poskytovania služieb je Dodávateľ povinný do piatich (5) dní podať Obstarávateľovi písomnú správu o výsledku poskytnutia služieb, v ktorej uvedie všetky podstatné informácie o vykonanej činnosti a jej výsledku.
   3. Služby sa budú považovať za Dodávateľom poskytnuté riadne, ak budú splnené súčasne všetky nasledovné podmienky:
      1. Obstarávateľovi bude odovzdaná finálna verzia Technickej štúdie, v ktorej budú k plnej spokojnosti zapracované všetky pripomienky a požiadavky Kľúčových zúčastnených subjektov;
      2. Obstarávateľovi bude odovzdaná finálna verzia Analýzy nákladov a výnosov (CBA), v ktorej budú k plnej spokojnosti zapracované všetky pripomienky a požiadavky Kľúčových zúčastnených subjektov;
      3. Obstarávateľovi budú odovzdané všetky dokumenty týkajúce sa postupu posudzovania vplyvov na životné prostredie, v ktorých budú k plnej spokojnosti zapracované všetky pripomienky a požiadavky Kľúčových zúčastnených subjektov;
      4. bude riadne ukončený postup posudzovania vplyvov na životné prostredie vydaním záverečného stanoviska alebo rozhodnutia o ukončení posudzovania v zisťovacom konaní.
3. Zodpovednosť za škodu a okolnosti vylučujúce zodpovednosť
   1. Dodávateľ zodpovedá Obstarávateľovi za škody spôsobené pri výkone svojej činnosti porušením alebo nesplnením povinností vyplývajúcich mu z právnych predpisov ako aj z tejto Zmluvy. Povinnosť Dodávateľa sa bude považovať za nesplnenú alebo porušenú aj vtedy, ak by k tomu došlo z nedbanlivosti Dodávateľa, jeho zamestnancov alebo iných osôb, ktoré na splnenie svojho záväzku použil.
   2. Dodávateľ preberá na seba riziko okolností vylučujúcich zodpovednosť. Dodávateľ zodpovedá Obstarávateľovi aj za škody, ktoré vznikli v súvislosti alebo napriek výskytu týchto okolností.
4. Zabezpečenie záväzkov

Banková záruka

Záväzok Dodávateľa riadne splniť podmienky tejto Zmluvy musí byť počas celej doby jej trvania zabezpečený bankovou zárukou za splnenie kontraktu (*performance bond*). Banková záruka môže byť vydaná ktoroukoľvek bankou (avšak ak je vydaná zahraničnou bankou musí byť následne potvrdená bankou alebo pobočkou zahraničnej banky umiestnenej v Slovenskej republike), musí byť napísaná v slovenskom jazyku, riadiť sa slovenským právnym poriadkom a zakladať právomoc všeobecných súdov Slovenskej republiky na rozhodovanie sporov. V bankovej záruke musí banka vyhlásiť, že sa bezpodmienečne a neodvolateľne zaväzuje zaplatiť Obstarávateľovi na jeho bežný účet do siedmich (7) dní od prijatia jeho prvej písomnej výzvy, bez akýchkoľvek námietok a uplatnenia akýchkoľvek práv alebo nárokov, peňažné čiastky do výšky 10 % z odmeny za poskytnutie služieb podľa odseku 3.1(a), za podmienky, že Obstarávateľ vo svojej výzve vyhlási, že Dodávateľ porušil svoju povinnosť podľa tejto Zmluvy a označí Dodávateľom porušenú povinnosť. Banková záruka musí trvať do 30.11.2023 alebo do vzdania sa práv Obstarávateľa na plnenie z nej.

Zmluvná pokuta

Ak Dodávateľ poruší svoju povinnosť podľa:

odseku 9.1(a), najmä tým, že nedodrží Míľnik projektu;

odseku 9.1(b), najmä tým, že poruší pokyn Obstarávateľa;

odseku 9.1(d), najmä tým, že poruší ktorýkoľvek relevantný právny predpis;

odseku 9.1(e), najmä tým, že poverí vykonaním čiastkových činností podľa tejto Zmluvy Subdodávateľa, ktorý nebude odsúhlasený Obstarávateľom; alebo

odseku 9.1(g) alebo odseku 9.1(h), najmä tým, že Dodávateľ alebo ktorýkoľvek Subdodávateľ nebude zapísaný v Registri partnerov verejného sektora;

je povinný zaplatiť Obstarávateľovi za každé jednotlivé porušenie zmluvnej povinnosti zmluvnú pokutu vo výške 10.000 eur, aj keď Obstarávateľovi porušením povinnosti nevznikne škoda.

Popri zmluvnej pokute je Obstarávateľ oprávnený požadovať náhradu škody spôsobenej porušením povinnosti, na ktorú sa vzťahuje zmluvná pokuta.

Dodávateľ je povinný zmluvnú pokutu zaplatiť, aj keď porušenie povinnosti nezavinil.

1. Autorské práva a licencia
   1. Dodávateľ vyhlasuje, že je alebo sa na vlastné náklady stane nositeľom alebo vykonávateľom majetkových práv autora (z akéhokoľvek dôvodu stanoveného Autorským zákonom vrátane nadobudnutia výhradnej licencie na použitie diela s právom udeliť sublicenciu) k všetkým výsledkom tvorivej duševnej činnosti osôb (bez ohľadu na to, či sú to zamestnanci Dodávateľa alebo nie), ktoré sa podieľali na vykonávaní činnosti podľa tejto Zmluvy (najmä, avšak nie výlučne, k Písomným výstupom zákazky) (ďalej len Dielo)
   2. Dodávateľ udeľuje Obstarávateľovi súhlas na použitie Diela Diela (licenciu, resp. sublicenciu (ďalej len **licencia**)). Obstarávateľ je podľa tejto Zmluvy oprávnený na akýkoľvek, ku dňu uzatvorenia Zmluvy, známy spôsob použitia Diela, a to najmä:
      1. spracovanie Diela vrátane jeho upravovania,
      2. spojenie Diela s iným dielom vrátane vytvorenia nového diela,
      3. zaradenie Diela do databázy,
      4. vyhotovenie rozmnoženiny Diela,
      5. verejné rozširovanie originálu Diela alebo rozmnoženiny Diela,
      6. uvedenie Diela na verejnosti vrátane verejného vystavenia originálu Diela alebo rozmnoženiny Diela, verejného vykonania Diela a verejného prenosu Diela,
      7. registrovanie Diela v osobitnom registri vrátane udelenia súhlasu na registráciu Diela tretej osobe.
   3. Bez toho, aby tým bola narušená všeobecnosť možnosti použitia Diela podľa odseku 13.2, je Obstarávateľ oprávnený a Dodávateľ súhlasí, aby Obstarávateľ zverejnil Dielo na svojom webovom sídle a na ústrednom portáli verejnej správy slovensko.sk.
   4. Ak o to Dodávateľ požiada, zaväzuje sa Obstarávateľ na všetkých rozmnoženinách Diela uvádzať označenie autora.
   5. Licencia sa udeľuje v územne a vecne neobmedzenom rozsahu, na dobu neurčitú (bez časového obmedzenia).
   6. Odmena za licenciu je zahrnutá v odmene podľa článku 3.
   7. Licencia podľa tejto Zmluvy sa udeľuje ako výhradná. Obstarávateľ nie je povinný výhradnú licenciu využiť.
   8. Dodávateľ súhlasí s poskytnutím licencie, resp. sublicencie v rozsahu udelenej licencie tretím osobám.
   9. Zmluvné strany budú viazané ustanoveniami tohto článku 13 aj po ukončení tejto Zmluvy.
2. Záväzné vyhlásenia Dodávateľa
   1. Dodávateľ potvrdzuje, že každé vyhlásenie uvedené v tomto článku 14 je pravdivé a správne v deň podpisu tejto Zmluvy a vyhlasuje Obstarávateľovi, že:
      1. je právnickou osobou riadne založenou a existujúcou podľa platných právnych predpisov;
      2. je oprávnený na výkon činnosti podľa právnych predpisov a poskytnutie služieb, ktoré sú predmetom tejto Zmluvy;
      3. disponuje zamestnancami alebo inými pracovníkmi, ktorí sú oprávnení na vypracovanie zámeru podľa § 22 Zákona o posudzovaní vplyvov, oznámenia o zmene navrhovanej činnosti podľa prílohy č. 8a Zákona o posudzovaní vplyvov a správy o hodnotení vplyvov navrhovanej činnosti na životné prostredie podľa § 31 Zákona o posudzovaní vplyvov v súlade s § 31 ods. 4 Zákona o posudzovaní vplyvov;
      4. táto Zmluva je platná a pre neho záväzná a jeho povinnosti z nej sú voči nemu vykonateľné;
      5. uzavretie tejto Zmluvy Dodávateľom a jeho plnenie povinností podľa nej nie sú v rozpore so žiadnym právnym predpisom ani so žiadnym iným dokumentom, ktorým je Dodávateľ viazaný;
      6. neopomenul predložiť Obstarávateľovi žiadnu podstatnú informáciu o svojom stave alebo činnosti.
3. Povinnosť mlčanlivosti
   1. Pre účely tohto článku sa **Dôvernými informáciami** rozumejú všetky informácie, ktoré sú predmetom obchodného tajomstva podľa Obchodného zákonníka alebo sú z iného dôvodu dôverného charakteru a boli poskytnuté Obstarávateľom Dodávateľovi, pričom zahŕňajú aj obsah tejto Zmluvy.
   2. Dodávateľ sa zaväzuje udržiavať Dôverné informácie v tajnosti a neodhaliť ich žiadnej tretej osobe s výnimkami uvedenými v tomto článku.
   3. Odsek 15.2 vyššie sa nevzťahuje na poskytnutie Dôverných informácií v rozsahu, v akom:
      1. to vyžaduje právny predpis;
      2. to vyžaduje kompetentný orgán oprávnený na základe právneho predpisu;
      3. bola taká informácia už zverejnená inak ako v dôsledku porušenia tohto článku 15;
      4. to Dodávateľ považuje za opodstatnené v rámci súdneho alebo iného konania vedeného voči Obstarávateľovi; alebo
      5. to stanovujú ustanovenia tohto článku 15.
   4. Obstarávateľ súhlasí, že Dodávateľ môže sprístupniť Dôverné informácie svojej ovládajúcej osobe, jej ovládajúcej osobe a jej ovládaným osobám, svojim ovládaným osobám, svojim zamestnancom a zamestnancom vyššie uvedených osôb, svojim poradcom a poradcom vyššie uvedených osôb za akýmkoľvek účelom za predpokladu, že Dodávateľ vynaloží všetko primerané úsilie na zabezpečenie toho, aby príjemca takej informácie konal v súlade so záväzkom Dodávateľa udržiavať Dôverné informácie v tajnosti a nesprístupniť ich žiadnej tretej osobe (s výnimkami podľa tohto článku 15), akoby bol Zmluvnou stranou.
   5. Zmluvné strany budú viazané ustanoveniami tohto článku 15 aj po ukončení tejto Zmluvy.
4. BOJ PROTI KORUPCII
   1. Zmluvné strany sa nesmú dopustiť, nesmú schváliť ani povoliť žiadne konanie, ktoré by spôsobilo, že by Zmluvné strany porušili akékoľvek platné protikorupčné všeobecne záväzné predpisy. Táto povinnosť sa vzťahuje najmä na neoprávnené plnenia zástupcom alebo zamestnancom orgánov verejnej správy alebo blízkym osobám zástupcov alebo zamestnancov orgánov verejnej správy.
   2. Každá Zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej Zmluvnej strany, a rovnako neprijme ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej Zmluvnej strany žiadny dar, ani inú výhodu, či už peňažnú alebo inú, na ktorú príjemca nemá právny nárok pri dojednaní, uzatváraní alebo pri plnení tejto Zmluvy.
   3. Zmluvné strany sa zaväzujú bezodkladne vzájomne sa informovať, pokiaľ si budú vedomé alebo budú mať konkrétne podozrenie na korupciu pri dojednaní, uzatváraní alebo pri plnení tejto Zmluvy.
5. Výkon kontroly
   1. Dodávateľ je povinný strpieť výkon kontroly / auditu nad Obstarávateľom, ktorý súvisí s výkonom činnosti Dodávateľa pri poskytovaní služieb a plnení iných povinností podľa tejto Zmluvy kedykoľvek počas trvania tejto Zmluvy a do desiatich rokov po jej ukončení, a to najmä tým, že orgánu kontroly alebo auditu poskytne všetku požadovanú súčinnosť.
   2. Dodávateľ je povinný strpieť výkon kontroly alebo auditu oprávnenými kontrolnými zamestnancami Ministerstva dopravy a výstavby SR, Ministerstva životného prostredia SR, Ministerstva financií SR, Najvyššieho kontrolného úradu, Správy finančnej kontroly, iného kontrolného orgánu na výkon kontroly čerpania finančných prostriedkov poskytovaných z európskych štrukturálnych a investičných fondov a finančných prostriedkov poskytovaných zo štátneho rozpočtu SR v zmysle zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, a Európskej Komisie a Európskeho dvora audítorov, či už sa táto kontrola týka podmienok poskytnutia nenávratného finančného príspevku na realizáciu Projektu z prostriedkov Európskej únie alebo z iného legitímneho dôvodu.
   3. Dodávateľ je povinný uchovať všetky dokumenty a iné dôkazy o výkone svojej činnosti v súvislosti s plnením povinností podľa tejto Zmluvy po dobu desiatich (10) rokov od jej ukončenia vo forme a spôsobom, ktorý umožní nerušený výkon kontroly alebo auditu.
   4. Pri porušení povinností podľa tohto článku 17 je Obstarávateľ oprávnený od Zmluvy odstúpiť s okamžitou účinnosťou.
   5. Zmluvné strany budú viazané ustanoveniami tohto článku 17 aj po ukončení tejto Zmluvy.
6. SUBDODÁVATELIA
   1. Na vykonanie niektorých čiastkových činností podľa tejto Zmluvy, má Dodávateľ za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Dodávateľa za plnenie Zmluvy v súlade s § 41 ods. 8 Zákona o verejnom obstarávaní a Dodávateľ je povinný odovzdávať Obstarávateľovi plnenia sám, na svoju zodpovednosť, v dohodnutom čase a v dohodnutej kvalite.
   2. Dodávateľ je oprávnený uzatvárať subdodávateľské zmluvy iba so Subdodávateľmi uvedenými v Zozname subdodávateľov.
   3. Dodávateľ je povinný písomne oznámiť Zástupcovi Obstarávateľa akúkoľvek zmenu údajov o Subdodávateľovi bezodkladne po tom, ako sa o takej zmene dozvedel.
   4. Za účelom úspešnej realizácie Projektu môže Dodávateľ písomne navrhnúť Obstarávateľovi zmeny alebo doplnenia jedného alebo viacerých Subdodávateľov. Dodávateľ zároveň písomne informuje Obstarávateľa o identifikačných údajoch navrhovaného Subdodávateľa a o dopadoch na všetky podstatné okolnosti týkajúce sa poskytovania služieb podľa tejto Zmluvy. Navrhovaný Subdodávateľ musí spĺňať podmienky účasti týkajúce sa technickej alebo odbornej spôsobilosti, ktoré Dodávateľ preukazoval ako uchádzač vo verejnom obstarávaní prostredníctvom Subdodávateľa, ktorého má navrhovaný Subdodávateľ nahradiť. Po prijatí navrhovaného Subdodávateľa Obstarávateľom, doručí Dodávateľ Obstarávateľovi aktualizovaný Zoznam subdodávateľov. Zmena ani doplnenie Subdodávateľa nebude mať žiadny vplyv na výšku odmeny dojednanej podľa tejto Zmluvy.
7. Kľúčoví a nekľúčoví experti
   1. Dodávateľ je povinný použiť na poskytovanie služieb podľa tejto Zmluvy Kľúčových expertov. Kľúčového experta je Dodávateľ povinný použiť vždy, ak si to vyžaduje splnenie kľúčovej úlohy zodpovedajúcej kľúčovej role príslušného Kľúčového experta, pričom kľúčovou úlohou je najmä strategické riadenie zákazky, priebežná kontrola a finálna kontrola, schválenie priebežných alebo finálnych Písomných výstupov zákazky a prezentácia Písomných výstupov zákazky Obstarávateľovi alebo Kľúčovým zúčastneným subjektom.
   2. Za účelom úspešnej realizácie Projektu môže Dodávateľ písomne navrhnúť Obstarávateľovi zmenu ktoréhokoľvek Kľúčového experta. Dodávateľ zároveň písomne informuje Obstarávateľa o identifikačných údajoch navrhovaného Kľúčového experta a o dopadoch na všetky podstatné okolnosti týkajúce sa poskytovania služieb podľa tejto Zmluvy. Navrhovaný Kľúčový expert musí spĺňať podmienky účasti týkajúce sa technickej alebo odbornej spôsobilosti tak, ako tieto boli určené Obstarávaeľom vo verejnom obstrávaní. Po prijatí navrhovaného Kľúčového experta Obstarávateľom uzatvoria Zmluvné strany dodatok k tejto Zmluve, ktorý bude obsahovať aktualizovaný Zoznam Kľúčových expertov. Zmena Kľúčového experta nebude mať žiadny vplyv na výšku odmeny dojednanej podľa tejto Zmluvy.

19.3 Dodávateľ je oprávnený využiť služby expertov, ktorí nie sú Kľúčovými expertmi, za podmienok uvedených v článku 18, nie však na splnenie kľúčovej úlohy.

1. Odstúpenie od zmluvy
   1. Obstarávateľ je oprávnený odstúpiť od tejto Zmluvy s okamžitou účinnosťou v prípade, ak:
      1. pri činnosti Dodávateľa došlo k porušeniu princípu odbornej starostlivosti;
      2. existujú odôvodnené pochybnosti, že v súvislosti s výkonom činnosti Dodávateľa dochádza k prieťahom v postupe posudzovania vplyvov na životné prostredie alebo výsledok postupu posudzovania vplyvov na životné prostredie nebude pre Obstarávateľa priaznivý;
      3. existujú pochybnosti, že Dodávateľ sa dopustil korupcie podľa článku 16;
      4. Dodávateľ porušil Zmluvu čo i len nepodstatným spôsobom;
      5. niektoré záväzné vyhlásenie Dodávateľa podľa článku 14 sa ukáže ako nepravdivé;
      6. Dodávateľ nedodrží ktorýkoľvek Míľnik projektu;
      7. v priebehu poskytovania služieb zanikne spolufinancovanie Projektu bez ohľadu na zavinenie ktorejkoľvek Zmluvnej strany; alebo
      8. dôjde k zrušeniu Projektu alebo nastane taká okolnosť, ktorá spôsobí, že Projekt bude neúspešný.
   2. Obstarávateľ je oprávnený odstúpiť od tejto Zmluvy s okamžitou účinnosťou v prípade, ak Deň začatia poskytovania služieb nenastal ani do dňa 31.1.2022.
   3. Pri odstúpení od Zmluvy podľa tohto článku 20 alebo na základe iného ustanovenia tejto Zmluvy sa Zmluva zrušuje od počiatku bez toho, aby mal Dodávateľ nárok na odmenu, náhradu nákladov alebo akúkoľvek inú kompenzáciu za činnosť uskutočnenú alebo výdavky vynaložené pred odstúpením od Zmluvy.
2. Trvanie a ukončenie zmluvy
   1. Táto Zmluva sa uzatvára na dobu určitú, do vysporiadania vzájomných práv a povinností medzi Zmluvnými stranami.
   2. Žiadna zo Zmluvných strán nie je oprávnená túto Zmluvu vypovedať. Túto Zmluvu je možné ukončiť vzájomnou dohodou Zmluvných strán.
   3. Ustanovenia článkov, ktoré vzhľadom na svoju povahu majú platiť aj po ukončení Zmluvy, ostanú v platnosti aj po ukončení tejto Zmluvy.
3. Komunikácia medzi Zmluvnými stranami
   1. Všetky (akékoľvek) písomnosti medzi Zmluvnými stranami týkajúce sa právnych vzťahov založených medzi Zmluvnými stranami touto Zmluvou, sa doručujú osobne, poštou alebo elektronicky.
   2. Písomnosti v listinnej podobe týkajúce sa právnych vzťahov založených medzi Zmluvnými stranami touto Zmluvou sa doručujú doporučene prostredníctvom pošty na adresu Zmluvnej strany uvedenú v záhlaví. Každá Zmluvná strana je povinná oznámiť druhej Zmluvnej strane každú zmenu svojho sídla podľa zásad uvedených v tomto článku do troch (3) dní odo dňa zmeny sídla.
   3. Ak Zmluvná strana neprevezme písomnosť na adrese sídla uvedenej v tejto Zmluve, považuje sa písomnosť po troch (3) dňoch od jej vrátenia odosielateľovi za doručenú, a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
   4. V prípade doručovania prostredníctvom elektronickej pošty (e-mailom) sa písomnosť považuje za doručenú až prijatím potvrdenia Zmluvnej strany o doručení písomnosti.
   5. Zmluvné strany sa dohodli, že písomnosti obsahujúce právne úkony smerujúce k zmene alebo ukončeniu Zmluvy, sa považujú za doručené len v prípade listinnej písomnosti doručenej na adresu sídla druhej Zmluvnej strany uvedenej v záhlaví.
4. Spoločné a záverečné ustanovenia

Jediná zmluva

Táto Zmluva tvorí jedinú zmluvu uzavretú medzi Obstarávateľom a Dodávateľom.

Oddeliteľnosť ustanovení

Ak by niektoré z ustanovení tejto Zmluvy boli súdom alebo rozhodcovským orgánom alebo iným príslušným orgánom vyhlásené za neplatné, resp. neaplikovateľné, nebude tým dotknutá ani obmedzená platnosť, účinnosť a vykonateľnosť ostatných ustanovení tejto Zmluvy, pričom sa Zmluvné strany zaväzujú, že neplatné, resp. neaplikovateľné ustanovenie tejto Zmluvy bude nahradené iným právne relevantným ustanovením, resp. mimozmluvnou dohodou sledujúcou hospodársky účel neplatného, resp. neaplikovateľného ustanovenia.

Mandátna zmluva

Právny vzťah založený touto Zmluvou sa bude riadiť ustanoveniami § 566 a nasl. Obchodného zákonníka o Mandátnej zmluve. Aplikácia ustanovení § 571, § 572, § 574 ods. 4 a § 575 Obchodného zákonníka sa na základe dohody Zmluvných strán vylučuje.

Vyhotovenia

Táto Zmluva je vyhotovená v štyroch vyhotoveniach, po dve vyhotovenia pre každú Zmluvnú stranu.

Jazyk Zmluvy

Táto Zmluva sa uzatvára v slovenskom jazyku a môže byť preložená do anglického jazyka. Právnu záväznosť má vždy slovenská jazyková verzia.

Platnosť a účinnosť

Táto Zmluva nadobúda platnosť dňom jej podpisu obidvoma Zmluvnými stranami a účinnosť v nasledujúci deň po dni jej zverejnenia podľa § 47a ods. 1 Občianskeho zákonníka v Centrálnom registri zmlúv vedenom Úradom vlády SR.

Započítanie

Obstarávateľ je oprávnený započítať vo vzťahu k akejkoľvek pohľadávke Dodávateľa vyplývajúcej z tejto Zmluvy alebo na jej základe svoju pohľadávku, a to aj v prípade, ak pohľadávka Obstarávateľa ešte nie je splatná alebo je premlčaná.

Postúpenie

Dodávateľ je oprávnený postúpiť svoje pohľadávky vyplývajúce z tejto Zmluvy na tretiu osobu len s predchádzajúcim písomným súhlasom Obstarávateľa.

Rozhodné právo

Táto Zmluva sa riadi právnymi predpismi Slovenskej republiky.

Právomoc slovenských súdov

Akýkoľvek spor, nárok alebo rozpor vzniknutý z tejto Zmluvy alebo v súvislosti s ňou (vrátane všetkých otázok týkajúcich sa jej existencie, platnosti alebo ukončenia) bude rozhodnutý všeobecným súdom Slovenskej republiky vecne a miestne príslušným podľa platných právnych predpisov.

Vzdanie sa práv

Ak nebude ktorákoľvek Zmluvná strana v jednom alebo viacerých prípadoch trvať na presnom plnení ktorejkoľvek podmienky tejto Zmluvy alebo výkonu akéhokoľvek práva vyplývajúceho z tejto Zmluvy alebo pokiaľ tak vykoná s omeškaním, nebude to za žiadnych okolností vykladané ako vzdanie sa práv a tieto ostanú naďalej platné a účinné v plnom rozsahu.



Špecifikácia predmetu zákazky



Poverené osoby

Projektový manažér Dodávateľa

[•]

Zástupca Obstarávateľa

[•]



Zoznam subdodávateľov



Zoznam kľúčových expertov

NA Dôkaz ČOHO, Zmluvné strany vyhlasujú, že si túto Zmluvu prečítali a porozumeli jej, že ich vôľa v nej obsiahnutá je daná, jasná a slobodná, že u nich nedošlo k omylu, najmä nie v pohnútke, že podmienky obsiahnuté v tejto Zmluve sú pre obidve Zmluvné strany výhodné a že prejavy vôle sú dostatočne určité a zrozumiteľné, pričom v deň uvedený nižšie pripájajú svoje vlastnoručné podpisy.

V Bratislave dňa [•] V  [•] dňa [•]

**Obstarávateľ** **Dodávateľ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Zoltán Ács [•]

predseda predstavenstva

**Verejné prístavy, a. s.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Peter Csicsay

člen predstavenstva

**Verejné prístavy, a. s.**